Diari Oficial de la Generalitat Valenciana


Sumari del DOGV 5982, del 26-03-2009 (2009/3339)

ORDRE de 5 de març de 2009, de la Conselleria de Governació, per la qual es convoquen i regulen les ajudes destinades als col·legis professionals de la Comunitat Valenciana i als consells valencians de col·legis professionals per a la realització d'actuacions relacionades amb el desenrotllament de l'Estatut d'Autonomia i la promoció de l'autogovern durant l'exercici 2009.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5982

Data del DOGV
:   26-03-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/3339


Data del document
:   05-03-2009

Organisme emissor
:   Conselleria de Governació

Tipus de document
:   Ordre

Descriptors 

:   * ajuda pública
    * suport econòmic
    * col·legi professional
    * autonomia
    * patrimoni cultural
    * protecció del patrimoni

ORDRE de 5 de març de 2009, de la Conselleria de Governació, per la qual es convoquen i regulen les ajudes destinades als col·legis professionals de la Comunitat Valenciana i als consells valencians de col·legis professionals per a la realització d'actuacions relacionades amb el desenrotllament de l'Estatut d'Autonomia i la promoció de l'autogovern durant l'exercici 2009. [2009/3339]
L'article 14 del Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, assigna a la Conselleria de Governació les competències en matèria de desenrotllament de l'Estatut d'Autonomia de la Comunitat Valenciana.
El Decret 92/2007, de 6 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, en l'article 31.2, atribueix a la Direcció General de Coordinació del Desenrotllament Estatutari i Promoció de l'Autogovern les funcions en matèria d'impuls del desenrotllament de l'Estatut d'Autonomia de la Comunitat Valenciana, coordinació amb altres departaments per a la creació dels organismes previstos en l'Estatut d'Autonomia i direcció i gestió de les polítiques de la Generalitat destinades al desenrotllament de l'autogovern, recuperació del Dret Foral Civil Valencià i promoció i impuls i investigació de les tradicions i institucions tradicionals del poble valencià, consultes populars i electorals, en el marc de la Llei Orgànica de Règim Electoral General i la Llei Electoral Valenciana. En aquest mateix sentit, l'article 12 del Decret 100/2007, de 13 de juliol, del Consell, pel qual s'aprova el Reglament Orgànic i Funcional de la Conselleria de Governació recull, amb major detall, les competències de la Direcció General de Coordinació del Desenrotllament Estatutari i Promoció de l'Autogovern.
Dins de les disponibilitats pressupostàries de l'any 2009, de conformitat amb el que establix el Decret Legislatiu de 26 de juny de 1991, del Govern Valencià, pel qual s'aprova el Text Refós de la Llei d'Hisenda Pública de la Generalitat Valenciana, i amb la Llei 38/2003, de 17 de novembre, General de Subvencions, desenrotllada pel Reial Decret 887/2006, de 21 de juliol, pel qual s'aprova el seu Reglament, la Conselleria de Governació convoca ajudes econòmiques destinades als col·legis professionals de la Comunitat Valenciana i als consells valencians de col·legis professionals.
L'objecte d'aquesta convocatòria és incentivar, des de les dites corporacions de dret públic, la realització de projectes, iniciatives, estudis, informes i qualssevol altres actuacions destinades a la promoció, coneixement i divulgació de l'Estatut d'Autonomia de la Comunitat Valenciana, o que estigueren relacionats amb el desenrotllament estatutari i la promoció de l'autogovern; aquells que tingueren com a objecte l'estudi del Dret Foral Civil Valencià o versaren sobre dret comparat en alguna de les matèries anteriorment esmentades; així com els relacionats amb la promoció o estudi de la identitat, valors, idioma, patrimoni històric i cultural, història, tradicions i institucions pròpies de la Comunitat Valenciana.
Per això, d'acord amb el que disposa la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el Reglament de desplegament de la dita llei, la Llei 5/1983, de 30 de desembre, del Consell, el Text Refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, el Decret 92/2007, de 6 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i el Decret 100/2007, de 13 de juliol, del Consell, pel qual s'aprova el Reglament Orgànic i Funcional de la Conselleria de Governació,
ORDENE
Primer
1. Convocar, en règim de concurrència competitiva, les ajudes destinades als col·legis professionals de la Comunitat Valenciana i als consells valencians de col·legis professionals per a la realització d'actuacions relacionades amb el desenrotllament de l'Estatut d'Autonomia i la promoció de l'autogovern durant l'exercici 2009.
L'import màxim destinat a finançar les dites ajudes ascendeix a 90.000 € (noranta mil euros), a càrrec de la línia de subvenció T7252000 inclosa en el programa 111.80, destinat al desenrotllament estatutari i la promoció de l'autogovern.
2. Les ajudes regulades en la present ordre es materialitzaran mitjançant subvencions amb els límits i condicions derivades de l'aplicació de les bases d'aquesta convocatòria.
Segon
Aprovar les bases per les quals es regula la present convocatòria, incloses com a annex I d'aquesta ordre, així com el model de sol·licitud que figura com a annex II.
Tercer
Les ajudes a concedir per la present convocatòria no precisen notificació a la Comissió Europea, per no reunir els requisits recollits en l'article 87 del Tractat Constitutiu de la Comunitat Europea, ja que les dites ajudes s'atorguen a col·legis professionals i consells valencians de col·legis professionals per a la realització d'actuacions relacionades amb el desenrotllament de l'Estatut d'Autonomia i la promoció de l'autogovern, no suposant les actuacions subvencionable avantatge econòmic alguna, ni desenrotllament d'activitat econòmica en el mercat relacionada amb l'oferta de béns o serveis.
Per tant, amb la percepció de les esmentades ajudes no hi ha possibilitat de falsejament de la competència que afecte els intercanvis comercials entre Estats membres, als efectes assenyalats en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar subvencions públiques.
DISPOSICIONS FINALS
Primera
En tot el no regulat en aquesta ordre, caldrà ajustar-se al que disposa la Llei d'Hisenda Pública de la Generalitat Valenciana, el text refós de la qual va ser aprovat per Decret Legislatiu de 26 de juny de 1991, i en els preceptes bàsics de la Llei 38/2003, de 17 de novembre, General de Subvencions, i del Reial Decret 887/2006, de 21 de juliol, pel qual s'aprova el Reglament de la Llei General de Subvencions.
Segona
Es delega en la Direcció General de Coordinació del Desenrotllament Estatutari i Promoció de l'Autogovern la facultat de resoldre aquestes ajudes i se li autoritza perquè dicte les resolucions i instruccions necessàries per al desplegament i execució d'aquesta ordre. Així mateix es delega en la Direcció General de Coordinació del Desenrotllament Estatutari i Promoció de l'Autogovern la resolució dels expedients de reintegrament de la subvenció que siguen pertinents.
Tercera
La present ordre entrarà en vigor l'endemà de la publicació en el Diari Oficial de la Comunitat Valenciana.
Quarta
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú i 10, 14 i 46 de la Llei Reguladora de la Jurisdicció Contenciosa Administrativa, aquesta ordre, que posa fi a la via administrativa podrà ser recorreguda potestativament en reposició, o bé cabrà plantejar directament un recurs contenciós administratiu, en els terminis i davant els òrgans que s'indiquen a continuació:
a) El recurs de reposició haurà d'interposar-se davant el conseller de Governació, en el termini d'un mes a comptar de l'endemà de la publicació.
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació.
València, 5 de març de 2009
El conseller de Governació,
SERAFÍN CASTELLANO GÓMEZ
Annex I
Bases de la convocatòria de les ajudes destinades als col·legis professionals de la Comunitat Valenciana i als consells valencians de col·legis professionals per a la realització d'actuacions relacionades amb el desenrotllament de l'Estatut d'Autonomia i la promoció de l'autogovern durant l'exercici 2009
Primera. Objecte de la subvenció
La present convocatòria, en règim de concurrència competitiva, té com a objecte la concessió d'ajudes als col·legis professionals de la Comunitat Valenciana i als consells valencians de col·legis professionals per a la realització d'actuacions relacionades amb el desenrotllament de l'Estatut d'Autonomia i la promoció de l'autogovern durant l'exercici 2009.
Segona. Actuacions subvencionables
1. Les actuacions que es podran subvencionar són les següents:
a) Elaboració i execució de projectes, iniciatives, estudis, informes i qualssevol altres actuacions destinades A la Promoció, coneixement i divulgació de l'Estatut d'Autonomia de la Comunitat Valenciana, o que estigueren relacionats amb el desenrotllament estatutari i la promoció de l'autogovern; aquells que tingueren com a objecte l'estudi del Dret Foral Civil Valencià o versaren sobre dret comparat en alguna de les matèries anteriorment esmentades; així com els relacionats amb la promoció o estudi de la identitat, valors, idioma, patrimoni històric i cultural, història, tradicions i institucions pròpies de la Comunitat Valenciana.
b) L'organització de cursos de formació, congressos, jornades, trobades, conferències, xarrades o taules redones relacionats amb les actuacions descrites en l'apartat a).
Queden expressament excloses d'aquesta convocatòria aquelles activitats que estiguen relacionades amb la impartició de cursos de valencià en qualsevol dels seus nivells i siguen quins en siguen els destinataris.
c) L'edició de publicacions relacionades amb les actuacions descrites en els anteriors apartats a) i b).
2. Per a la realització d'aquestes actuacions els beneficiaris podran subcontractar amb tercers fins al 100% de l'import de l'activitat subvencionada, i en este cas caldrà ajustar-se al que disposa l'article 29 de la Llei 38/2003, de 17 de novembre, General de Subvencions, en relació amb l'article 68 del Reial Decret 887/2006, de 21 de juliol, pel qual s'aprova el Reglament de desplegament de l'Esmentada Llei.
3. No seran subvencionables aquelles actuacions que hagen obtingut ajudes públiques o privades per un import que abast el cent per cent (100%) del seu cost real.
4. Només seran subvencionables aquelles actuacions que s'hagen dut a terme, en la seua integritat, entre l'1 de gener i el 30 de setembre de 2009.
Tercera. Sol·licitants i requisits
1. Podran sol·licitar aquestes ajudes els col·legis professionals de la Comunitat Valenciana i els consells valencians de col·legis professionals que consten degudament inscrits en el Registre de Col·legis Professionals i de Consells Valencians de Col·legis Professionals.
2. Només s'admetrà una única sol·licitud per cada un dels col·legis professionals de la Comunitat Valenciana i dels consells valencians de col·legis professionals, amb independència que cada corporació sol·licitant puga desenrotllar una o diverses actuacions subvencionables en l'àmbit d'aquesta convocatòria.
3. Quedaran exclosos de la present convocatòria els sol·licitants en què concórrega alguna de les circumstàncies previstes en l'article 13.2 de la Llei 38/2003, de 17 de novembre, General de Subvencions.
4. No podran obtenir la condició de beneficiaris aquells sol·licitants que no es troben, a la finalització del termini de presentació de la sol·licitud, al corrent de les obligacions tributàries i enfront de la Seguretat Social.
Quarta. Formalització de les sol·licituds i termini de presentació
1. La sol·licitud, degudament formalitzada en el model que figura com a annex II a la present ordre, subscrita per qui ostente la representació legal del col·legi professional o consell valencià de col·legis professionals, i acompanyada de la documentació ressenyada en la base cinquena d'aquesta convocatòria, anirà dirigida a la Conselleria de Governació, Direcció General de Coordinació del Desenrotllament Estatutari i Promoció de l'Autogovern, sítia al carrer Historiador Chabás, núm. 2, DP 46505 de la ciutat de València.
2. La sol·licitud podrà presentar-se en el Registre General de la Conselleria de Governació, siti en carrer Historiador Chabás, núm. 2, DP 46452 de la ciutat de València, en els Registres de les direccions territorials de la Conselleria de Governació o per qualssevol dels procediments previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En cas d'enviament per correu certificat, la presentació de la documentació a l'oficina de correus corresponent haurà de fer-se d'acord amb el que disposa l'article 39 del Reial Decret 1.829/1999, de 31 de desembre, pel qual s'aprova el Reglament pel qual es regula la prestació dels serveis postals, en desplegament del que estableix la Llei 24/1998, de 13 de juliol, del servei postal universal i de l'alliberament dels serveis postals, en sobre obert, a fi que l'exemplar destinat a la Conselleria de Governació siga datat i segellat abans de ser certificat.
3. En el cas que una mateixa corporació, dins del termini establit, presentara més d'una sol·licitud s'entendrà que l'última presentada reemplaça les anteriors sol·licituds.
4. El termini de presentació de sol·licituds serà d'un mes comptat des de l'endemà de la publicació d'aquesta convocatòria en el Diari Oficial de la Comunitat Valenciana.
Cinquena. Documentació a presentar
1. Junt amb la sol·licitud es presentarà:
a) Programa detallat del pla de l'actuació o actuacions a realitzar i cost total d'aquest.
El programa, que en tot cas serà únic per sol·licitud i anirà signat pel representant legal del col·legi professional o del consell valencià de col·legis professionals, inclourà, com a mínim, totes i cada una de les actuacions a realitzar i el seu cost total, els objectius a aconseguir, els terminis d'execució, els responsables de les mateixes i una explicació detallada i raonada de la vinculació existent entre les activitats a desenrotllar, l'objecte d'aquesta convocatòria i les actuacions subvencionables enumerades en la base segona. Així mateix, s'haurà de precisar el calendari de realització de l'activitat o activitats proposades, o incloure almenys una previsió ajustada de les possibles dates de realització.
b) Descripció desglossada dels costos del pla d'actuació o actuacions a realitzar, d'acord amb els criteris següents:
- Si l'actuació o actuacions per a les que es demana l'ajuda s'hagueren realitzat durant l'any 2009 però abans de formalitzar la sol·licitud, haurà d'aportar-se la documentació justificativa de la despesa, de conformitat amb el que preveu la base onze d'aquesta convocatòria.
- Si l'actuació o actuacions per a les que es demana la subvenció no s'hagueren realitzat encara en el moment de formalitzar la sol·licitud, haurà d'aportar-se un pressupost detallat de la despesa o factures proforma.
c) Full de manteniment de tercers, en cas d'altes, baixes o modificacions dels dades que es troben en poder del Sistema d'Informació Comptable de la Generalitat.
d) Declaració responsable subscrita pel representant legal de l'entitat sol·licitant, en la que es faça constar expressament que aquella no està incursa en cap de les prohibicions o circumstàncies ressenyades en l'article 13 de la Llei 38/2003, de 17 de novembre, General de Subvencions.
e) Declaració responsable del representant legal de la corporació sol·licitant, en la que es farà constar la no obtenció d'altres ajudes públiques o privades per a finançar l'actuació subvencionable, o, si és el cas, si s'han sol·licitat aquestes o ja s'han obtingut, indicant expressament, en aquest últim supòsit, l'import de les ajudes aconseguides i que aquest no aconsegueix el cent per cent (100%) del cost total real del pla d'actuacions objecte de la sol·licitud.
f) Declaració responsable del representant legal de la corporació sol·licitant, en la que s'assumisca el compromís que la dita entitat aportarà la quantitat necessària per a sufragar la part del cost del pla d'actuació o actuacions que no quede coberta ni amb la subvenció que puga atorgar-se en virtut d'aquesta convocatòria ni amb altres ajudes públiques o privades que puguen obtenir-se.
g) Declaració responsable del representant legal de la corporació sol·licitant, en la que s'assumisca el compromís de donar l'adequada publicitat al finançament que puga obtenir-se en l'àmbit d'aquesta convocatòria, en qualsevol promoció que s'efectue de l'actuació o actuacions subvencionables.
h) La presentació de la sol·licitud per part del beneficiari comportarà l'autorització als òrgans gestors de la Conselleria per a demanar els certificats d'estar al corrent en les obligacions fiscals (Agència Tributària i Generalitat), i enfront de la Seguretat Social.
2. També es presentarà original, còpia legalitzada davant notari, confrontada o compulsada dels documents següents:
a) Estatuts del col·legi professional o del consell valencià de col·legis professionals.
b) Certificació de la inscripció en el Registre de Col·legis Professionals i Consells Valencians de Col·legis Professionals.
c) CIF del col·legi professional o del consell valencià de col·legis professionals.
d) Document que acredite que l'òrgan competent de la corporació sol·licitant ha acordat expressament concórrer a la convocatòria d'aquestes ajudes, acceptant en la seua integritat les bases que les regulen.
e) Document acreditatiu del nomenament del representant legal de la corporació sol·licitant.
f) Document Nacional d'Identitat del representant legal de la corporació.
Sisena. Instrucció
1. L'òrgan competent per a l'ordenació i instrucció del procediment serà la Direcció General de Coordinació del Desenrotllament Estatutari i Promoció de l'Autogovern, que, d'ofici, acordarà totes les actuacions necessàries per a la determinació, coneixement i comprovació de les dades en virtut dels quals ha de dictar-se resolució.
2. Es requerirà a les corporacions interessades que, havent presentat les sol·licituds dins de termini, no reunisquen els requisits o no hagen aportat els documents que s'assenyalen en les bases d'aquesta convocatòria, perquè, en el termini màxim i improrrogable de deu dies, esmenen o acompanyen els documents preceptius, de conformitat amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 23.5 de la Llei 38/2003, de 17 de novembre, General de Subvencions, amb indicació que, si així no ho feren, es considerarà que desisteixen de la seua petició.
3. El termini per a tramitar les sol·licituds i resoldre i notificar les resolucions serà de sis mesos com a màxim, a comptar de l'endemà de finalització del termini de presentació de sol·licituds. Conclòs aquest termini sense que s'haja dictat i notificat resolució expressa, les entitats interessades podran entendre desestimades les seues sol·licituds per silenci administratiu.
4. Les sol·licituds admeses a tràmit seran avaluades per una comissió de valoració, que elevarà proposta motivada de resolució a la directora general de Coordinació del Desenrotllament Estatutari i Promoció de l'Autogovern.
Setena. Comissió de valoració i criteris d'avaluació
1. L'avaluació de les sol·licituds d'ajudes admeses a tràmit correspondrà a una comissió de valoració composta pels membres següents:
a) President o presidenta: el/la cap d'Àrea de Desenrotllament Estatutari i Promoció de l'Autogovern o persona que la substituïsca.
b) Vocals:
- El secretari general administratiu o la secretària general administrativa de la Conselleria de Governació o persona que la substituïsca.
- El/la cap del Servei de Dret Foral i Seguiment Legislatiu o persona que el substituïsca.
- El/la cap del Servei d'Avaluació, Coordinació i Divulgació, que actuarà com a secretari o secretària de la comissió o persona que la substituïsca.
- I el/la cap del Servei de Gestió Econòmica Pressupostària, de Coordinació i Suport Tècnic de la Sotssecretaria de Governació o persona que el substituïsca.
2. La comissió se sotmetrà, quant al seu règim de funcionament, a allò que s'ha disposat per als òrgans col·legiats en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
3. Els criteris de valoració que es tindran en compte per a la concessió de les subvencions seran els següents:
a) Pla d'actuacions previstes, la seua viabilitat i el cost total d'aquelles, a partir del programa presentat, fins a sis (6) punts.
b) Repercussió del pla d'actuacions a realitzar, fins a quatre (4) punts.
4. Per a elaborar la seua proposta motivada de resolució, la comissió de valoració calcularà l'import de les subvencions corresponents, en funció del cost total del pla d'actuacions subvencionables.
5. Des de la comissió de valoració es podrà instar de les corporacions beneficiàries la reformulació de les seues sol·licituds en els termes previstos per l'article 27 de la Llei 38/2003, de 17 de novembre, General de Subvencions, en relació amb l'article 61 del Reial Decret 887/2006, de 21 de juliol, pel qual s'aprova el Reglament de desplegament de l'esmentada llei.
6. Després d'avaluar totes les sol·licituds admeses a tràmit, la comissió de valoració elevarà a l'òrgan competent per a resoldre proposta motivada de resolució.
En la proposta motivada de resolució:
a) Figuraran, per ordre decreixent de puntuació obtinguda, les corporacions de dret públic a què podria atorgar-se la subvenció, així com la quantia de l'ajuda a atorgar, fins a esgotar el crèdit total disponible.
b) Es faran constar, si és el cas, les condicions, obligacions i determinacions accessòries a què haja de subjectar-se el beneficiari proposat.
c) Així mateix, podran establir-se terminis parcials perquè el beneficiari execute, com a mínim, un determinat percentatge del pla de l'actuació o actuacions previstes i per a la justificació del compliment d'altres condicions.
d) I es ressenyaran les sol·licituds que hagen de ser denegades, així com les causes de denegació de les ajudes.
Vuitena. Tipus i quantia de les ajudes
1. Les ajudes seran de tipus econòmic i de quantia variable, determinada proporcionalment en funció de la puntuació obtinguda en virtut dels criteris de valoració i distribució establits en la base setena i en els apartats següents d'aquesta mateixa base.
2. Mitjançant aquestes ajudes es contribuirà al finançament parcial, fins al màxim del cinquanta per cent (50%), de les despeses ocasionades en el desenvolupament de les actuacions subvencionables que realitzen les corporacions de dret públic sol·licitants.
3. Si el total de les quantitats sol·licitades fora superior a l'import global màxim destinat a finançar aquesta convocatòria, l'ajuda a concedir a cada entitat sol·licitant es podrà determinar per prorrateig segons els criteris de distribució que establisca la comissió de valoració.
Si, una vegada realitzades les adjudicacions de les ajudes amb els criteris establits en aquestes bases, existira romanent de crèdit, la comissió de valoració podrà augmentar les quanties de les ajudes concedides amb els mateixos criteris de distribució. En tot cas, la quantia de les ajudes concedides no podrà excedir el total de la despesa realitzada per les entitats beneficiàries.
Novena. Resolució de la convocatòria
1. Vista la proposta motivada de resolució formulada per la comissió de valoració, la Direcció General de Coordinació del Desenrotllament Estatutari i Promoció de l'Autogovern dictarà les resolucions que hi escaiguen.
2. La Direcció General de Coordinació del Desenrotllament Estatutari i Promoció de l'Autogovern, a proposta de la comissió de valoració, podrà declarar deserta, totalment o parcialment, l'adjudicació de les ajudes convocades.
3. Les resolucions es notificaran als interessats d'acord amb el que preveu l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4. Les resolucions que es dicten esgoten la via administrativa i contra les mateixes podrà interposar-se recurs de reposició davant l'òrgan que va dictar l'acte, en el termini d'un mes a comptar de l'endemà de la notificació de la resolució corresponent, o recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació de la resolució corresponent.
5. Les ajudes concedides es publicaran en el Diari Oficial de la Comunitat Valenciana, amb expressió de la convocatòria, del programa i crèdit pressupostari a què s'imputen, beneficiari, quantitat concedida i finalitat o finalitats de la subvenció.
Deu. Obligacions de les entitats beneficiàries
1. Són obligacions de les entitats beneficiàries:
a) Realitzar, entre l'1 de gener i el 30 de setembre de 2009, l'actuació o actuacions que fonamenten la concessió de l'ajuda.
b) Acreditar davant la Conselleria de Governació la realització de l'actuació o actuacions subvencionades, així com el compliment dels requisits i condicions que determinen la concessió o gaudi de l'ajuda.
c) El sotmetiment a actuacions de control financer que corresponen a la Intervenció General de la Generalitat en relació amb les ajudes concedides.
d) Comunicar a la Conselleria de Governació l'obtenció de subvencions o ajudes per a la mateixa finalitat, procedents de qualssevol Administracions o ens públics, tan prompte com es conega i, en tot cas, amb anterioritat a la justificació de l'aplicació donada als fons percebuts, d'acord amb el que disposa la Llei 38/2003, de 17 de novembre, General de Subvencions.
e) Estar al corrent en el compliment de les seues obligacions tributàries i enfront de la Seguretat Social amb anterioritat a dictar-se la proposta de resolució de la concessió.
f) No alterar la finalitat de les ajudes i complir les obligacions que estableix la legislació vigent per als perceptors de fons públics.
g) Facilitar l'exercici de les funcions d'inspecció i control per part de la Conselleria de Governació, a fi de conèixer qualsevol aspecte de l'actuació o actuacions objecte de l'ajuda.
h) Conservar els documents justificatius de l'aplicació dels fons rebuts, inclosos els documents electrònics, en tant puguen ser objecte de les actuacions de comprovació i control previstes en la normativa aplicable.
i) Fer constar de manera explícita en les publicacions, en la difusió de les actuacions subvencionades o en qualsevol relació amb tercers que l'actuació o actuacions a desenrotllar estan finançades per la Conselleria de Governació.
j) Justificar les ajudes concedides en el termini màxim establit en la present ordre i d'acord amb les instruccions que es dictaran a l'efecte des de la Direcció General de Coordinació del Desenrotllament Estatutari i Promoció de l'Autogovern.
k) Presentar una memòria justificativa de les actuacions efectivament realitzades, que expresse amb claredat els seus destinataris, així com l'avaluació dels resultats obtinguts respecte als objectius plantejats en el programa inicial i en el pla d'actuacions aportats junt amb la sol·licitud de l'ajuda.
l) Procedir al reintegrament dels fons percebuts en els supòsits previstos en l'article 37 de la Llei 38/2003, de 17 de novembre, General de Subvencions.
m) No estar incurses en les prohibicions que s'estableixen en l'article 13.2 de la Llei 38/2003, de 17 de novembre, General de Subvencions, a l'efecte del qual s'aportarà declaració responsable respecte d'això.
2. L'incompliment de les anteriors obligacions donarà lloc a l'exigència de les responsabilitats que corresponguen d'acord amb la legislació vigent i, de forma especial, atenent al que disposa el Decret Legislatiu de 26 de juny de 1991, del Consell, pel qual s'aprova el Text Refós de la Llei d'Hisenda Pública de la Generalitat.
Onze. Justificació i pagament de les ajudes
1. El pagament als col·legis professionals i als consells valencians de col·legis professionals de les ajudes concedides es realitzarà de conformitat amb el que establisca la Llei de Pressupostos de la Generalitat per al 2009. Atés que se subvenciona fins al màxim del cinquanta per cent (50%) de la despesa realitzada, la justificació serà per la totalitat de la despesa.
2. El termini per a la justificació de les ajudes finalitzarà el 15 d'octubre de 2009. La justificació esmentada haurà de dur-se a terme presentant a la Conselleria de Governació la documentació acreditativa de les despeses realitzades per al compliment de l'actuació o actuacions subvencionades.
Excepcionalment, de conformitat amb l'article 70 del Reial Decret 887/2006, de 21 de juliol, pel qual s'aprova el Reglament de la Llei General de Subvencions, podrà atorgar-se una ampliació del termini establit en el paràgraf anterior.
3. Els justificants aniran dirigits a la Direcció General de Coordinació del Desenrotllament Estatutari i Promoció de l'Autogovern i hauran de correspondre's, en tot cas, amb el desglossament detallat dels costos del pla d'actuacions aportat junt amb la sol·licitud de l'ajuda.
4. Perquè s'efectue el pagament de les ajudes, les entitats beneficiàries hauran d'ajustar-se als requisits i formes d'acreditació establits en l'article 30 de la Llei 38/2003, de 17 de novembre, General de Subvencions, en relació amb l'article 72 del Reial Decret 887/2006, de 21 de juliol, pel qual s'aprova el Reglament de la Llei General de Subvencions. En tot cas, hauran de presentar la documentació següent:
a) Còpies compulsades de les factures originals de les despeses realitzades, degudament formalitzades d'acord amb el que estableix el Reial Decret 1.496/2003, de 28 de novembre, pel qual s'aprova el Reglament pel qual es regulen les obligacions de facturació i es modifica el Reglament de l'Impost sobre el Valor Afegit.
b) Memòria justificativa de les actuacions efectivament realitzades, en els termes previstos per l'apartat 1, lletra k), de la base deu d'aquesta convocatòria.
c) Declaració responsable, subscrita pel representant legal de l'entitat beneficiària, en la que conste, d'una banda, que no s'ha rebut ajuda o cap subvenció, procedent d'una altra Administració o ens públic, que cobrisca la part de les despeses que es financen per la Conselleria de Governació mitjançant la concessió de l'ajuda atorgada en el marc d'aquesta convocatòria, i, d'altra banda, que s'han complit, en general, totes les condicions i obligacions imposades per les bases d'aquesta convocatòria, la Llei d'Hisenda Pública de la Generalitat, la Llei 38/2003, de 17 de novembre, General de Subvencions, i la resta de normativa vigent que siga aplicable.
5. La no-presentació de la justificació de la despesa en el termini fixat donarà lloc a la pèrdua de l'ajuda i, així mateix, la corporació beneficiària podrà ser exclosa en les convocatòries d'anys successius, sense perjuí que es concedisca, amb caràcter previ a l'adopció de qualsevol decisió, el tràmit d'audiència legalment establit.
6. Les transferències de les ajudes concedides als col·legis professionals i als consells valencians de col·legis professionals es realitzaran d'una sola vegada quan es presenten els justificants corresponents.
Dotze. Desistiment sense efecte o minoració de l'import de l'ajuda i exigència de reintegraments d'imports indegudament percebuts
Es podrà deixar sense efecte la subvenció concedida o minorar la seua quantia, amb reintegrament de les quantitats percebudes i l'exigència dels interessos de demora des del moment del pagament de l'ajuda en els supòsits de l'article 37 de la Llei 38/2003, de 17 de novembre, General de Subvencions.
En la tramitació del procediment es garantirà, en tot cas, el dret de l'interessat a l'audiència.
Tretze. Règim d'infraccions i sancions
El règim sancionador en la matèria regulada en la present ordre serà l'establit en el títol IV de la Llei 38/2003, de 17 de novembre, General de Subvencions.
Catorze. Interpretació i acceptació de les bases
1. La Direcció General de Coordinació del Desenrotllament Estatutari i Promoció de l'Autogovern queda facultada per a interpretar el contingut de la present ordre a l'efecte d'adjudicació de les ajudes.
2. La participació en la present convocatòria implica l'acceptació de les bases que la regulen.